Document ID: 31990R3835

Title and Content:
ΚΑΝΟΝΙΣΜΟΣ (ΕΟΚ) αριθ. 3835/90 ΤΟΥ ΣΥΜΒΟΥΛΙΟΥ της 20ής Δεκεμβρίου 1990 για την τροποποίηση των κανονισμών (ΕΟΚ) αριθ. 3831/90, (ΕΟΚ) αριθ. 3832/90 και (ΕΟΚ) αριθ. 3833/90 όσον αφορά το καθεστώς των γενικευμένων δασμολογικών προτιμήσεων που επιβάλονται σε ορισμένα προϊόντα καταγόμενα από τη Βολιβία, τον Ισημερινό, την Κολομβία και το Περού (BLK0)LA ORG="CCF GR /(BLK0)LA ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113, την πρόταση της Επιτροπής, τη γνώμη του Ευρωπαϊκού Κοινοβουλίου (1), τη γνώμη της Οικονομικής και Κοινωνικής Επιτροπής (2), Εκτιμώντας: ότι οι κανονισμοί (ΕΟΚ) αριθ. 3831/90 (3), (ΕΟΚ) αριθ. 3832/90 (4) και (ΕΟΚ) αριθ. 3833/90 (5) προβλέπουν την εφαρμογή γενικευμένων δασμολογικών προτιμήσεων κατά το έτος 1990 για ορισμένα βιομηχανικά υφαντουργικά και γεωργικά προϊόντα, καταγωγής αναπτυσσόμενων χωρών 7 ότι η Κοινότητα εφαρμόζει στις χώρες αυτές, μεταξύ των οποίων περιλαμβάνονται μέχρι τις 13 Νοεμβρίου 1990 η Βολιβία, ο Ισημερινός, η Κολομβία και το Περού, προτιμησιακή μεταχείριση, μεταξύ άλλων σε συνάρτηση με το βαθμό ανάπτυξης και την ανταγωνιστικότητά τους, η οποία στο βιομηχανικό και υφαντουργικό τομέα συνίσταται στην αναστολή του τελωνειακού δασμού στα πλαίσια κατανομής ποσοστώσεων και συστήματος μεμονωμένων δασμολογικών περιορισμών, στον δε γεωργικό τομέα συνίσταται στη μείωση χωρίς ποσοτικούς περιορισμούς, με την εξαίρεση πέντε προϊόντων που υπόκεινται σε καθορισμένα ποσά με μειωμένο δασμό 7 ότι η αύξηση της παραγωγής κοκαΐνης στη Βολιβία, τον Ισημερινό, την Κολομβία και το Περού πραγματοποιείται εις βάρος της νόμιμης γεωργικής παραγωγής τα έσοδα των οποίων εισέρχονται στην οικονομία των χωρών αυτών 7 ότι αυτή η κατάσταση συνεπάγεται σημαντική μείωση των εξαγωγικών δυνατοτήτων των εν λόγω χωρών 7 ότι το εμπόριο της κοκαΐνης πλήττει σοβαρά την κοινωνική ακεραιόητα των χωρών αυτών και υποβαθμίζει την οικονομία τους σε σημείο που να κινδυνεύει ή ακόμη και να αναστέλλεται η ανάπτυξή τους 7 ότι η Κοινότητα δέχθηκε ευνοϊκά την αίτηση στήριξης του ειδικού προγράμματος συνεργασίας που υπέβαλε η κυβέρνηση της Κολομβίας 7 ότι, προκειμένου να αυξηθούν τα έσοδα από τις εξαγωγές των ενδιαφερομένων χωρών και να βελτιωθεί ο ρυθμός ανάπτυξής τους, είναι σκόπιμο να τους παρασχεθεί αυξημένη βοήθεια, κατ` εξαίρεση και προσωρινά, με την εφαρμογή ενός κοινοτικού καθεστώτος γενικευμένων δασμολογικών προτιμήσεων το οποίο θα συνίσταται στην εξαίρεση από τον καθορισμό ποσοστώσεων και ανώτατων ορίων και τη χορήγηση δασμολογικής ατέλειας για τα βιομηχανικά και κλωστοϋφαντουργικά προϊόντα και στη χορήγηση δασμολογικής ατέλειας στα προϊόντα που περιλαμβάνονται σε ειδικό κατάλογο όσον αφορά το γεωργικό τομέα 7 ότι το καθεστώς αυτό πρέπει να παραχωρηθεί για το χρονικό διάστημα που προβλέπεται από το ειδικό πρόγραμμα, δηλαδή τέσσερα έτη, χωρίς να θίγεται ο ετήσιος χαρακτήρας του συστήματος γενικευμένων δασμολογικών προτιμήσεων της Κοινότητας, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1.Τα άρθρα 7, 8 και 9 του κανονισμού (ΕΟΚ) αριθ. 3831/90 δεν εφαρμόζονται στις εισαγωγές από τη Βολιβία, τον ισημερινό, την Κολομβία και το Περού που ορίζονται στον παρόντα κανονισμό. Άρθρο 2 Τα άρθρα 2, 8, 11 και 12 του κανονισμού (ΕΟΚ) αριθ. 3832/90 δεν εφαρμόζονται στη Βολιβία, τον Ισημερινό, την Κολομβία και το Περού. Άρθρο 3 1.Από 1ης Ιανουαρίου μέχρι 31 Δεκεμβρίου 1991 οι δασμοί του κοινού δασμολογίου αναστέλλονται ολοσχερώς για τα προϊόντα καταγωγής Βολιβίας, Κολομβίας, Ισημερινού και Περού που απαριθμούνται στο παράρτημα του παρόντος κανονισμού. Το άρθρο1 παράγραφος 4 και τα άρθρα 7 έως 12 του κανονισμού (ΕΟΚ) αριθ. 3833/90, με την επιφύλαξη της εισπράξεως των πρόσθετων δασμών που ενδεχομένως ισχύουν, εφαρμόζονται για τις χώρες αυτές και για τα προϊόντα που απαριθμούνται στο παράρτημα του παρόντος κανονισμού. 2.Η Βολιβία, η Κολομβία, ο Ισημερινός και το Περού αποσύρονται από τον πίνακα των χωρών που απαριθμούνται στο παράρτημα ΙΙΙ του κανονισμού (ΕΟΚ) αριθ. 3833/90. Παρά ταύτα οι χώρες αυτές επωφελούνται από τα μέτρα που προβλέπονται στο άρθρο 1 παράγραφος 1 του κανονισμού (ΕΟΚ) αριθ. 3834/90 για τη μείωση, κατά το έτος 1991, των εισφορών για ορισμένα γεωργικά προϊόντα καταγωγής αναπτυσσομένων χωρών. (6) Άρθρο 4 Ο παρών κανονισμός αρχίζει να ισχύει την 1η Ιανουαρίου 1991. O παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Δεκεμβρίου 1990.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 1418
2519
2449
614
1632
2720
2734
11

EuroVoc IDs (Expanded): 1418
2519
2449
614
1632
2720
2734
11

Dataset Source: meu

Split: train